Međunarodna pomorska organizacija

Međunarodna pomorska organizacija (IMO - International Maritime Organization, francuski: Organisation maritime internationale; španski: Organización Marítima Internacional) jest specijalizirana agencija Ujedinjenih nacija odgovorna za regulisanje pomorskog prometa. IMO je osnovan nakon sporazuma na konferenciji UN-a održanoj u Ženevi 1948, a IMO je nastao deset godina kasnije, sastajući se prvi put 17. marta 1958. Sa sjedištem u Londonu, Ujedinjeno Kraljevstvo, IMO, u 2024, ima 176 država članica i tri pridružene članice. Primarna svrha IMO-a je razvoj i održavanje sveobuhvatnog regulatornog okvira za brodarstvo, a njegov mandat danas uključuje pomorsku sigurnost, ekološke probleme i pravna pitanja. IMO-om upravlja skupština članova koja se sastaje svake dvije godine. Njegove financije i organizaciju vodi Vijeće od 40 članova koje bira Skupština. Rad IMO-a provodi se putem pet odbora, a njih podržavaju tehnički pododbori. Druge organizacije UN-a mogu posmatrati rad IMO-a. Status posmatrača se dodjeljuje kvalifikovanim nevladinim organizacijama. IMO podržava stalni sekretarijat zaposlenih koji predstavljaju članice organizacije. Sekretarijat se sastoji od Generalnog sekretara kojeg periodično bira skupština, te raznih odjela kao što su oni za sigurnost mora, zaštitu okoliša i odjel za konferencije. Članice Da bi postala članica IMO, buduća država članica ratificira multilateralni sporazum poznat kao Konvencija o međunarodnoj pomorskoj organizaciji. Od 2024, organizacija je brojala 176 država članica od kojih njih 175 su članice UN-a i Cookova Ostrva. Prva država koja je ratificirala Konvenciju je Kanada 1948. Ovo su trenutne članice s godinom pridruživanja: Struktura Organizacija se sastoji od Skupštine, Vijeća i pet glavnih komiteta odnosno odbora: Komitet za pomorsku sigurnost, Komitet za zaštitu morskog okoliša, Pravni odbor, Odbor za tehničku saradnju i Odbor za olakšice kao i jednog broja pododbora koji podržavaju rad glavnih tehničkih odbora. Reference